|  |
| --- |
| Republika e Kosovës  Republika Kosova - Republic of Kosovo  *Qeveria - Vlada - Government*  *Ministria e Financave, Punës dhe Transfereve - Ministarstvo Finansija, Rada i Trasfera - Ministry of Finance, Labour and Transfers*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Deparatamenti i Politikave Sociale dhe Familjes*

**DOKUMENT KONSULTIMI PËR**

**PROJEKT-UDHËZIMIN ADMINISTRATIV (MFPT) NR. ----2021 PËR VENDOSJEN E FËMIJËS DHE TË RRITURIT NË KUJDESTARI**

***Korrik, 2021***

***1. Përmbledhje e shkurtër:***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Baza ligjore për hartimt të Projekt Udhëzimit Administrativ për vendosjen e fëmijës dhe të rriturit në kujdestar është në Ligjin për Familje i Kosovës nr.2004/32, Ligjin nr. 02/L-17 për Shërbime Sociale dhe Familjare dhe Ligjin nr. 04/L-081 për ndryshimin dhe plotësimin e Ligjit nr. 02/L-17 për Shërbime Sociale dhe Familjare ;Ligji për Mbrojtjen e Fëmijës Nr.14/17 korrik 2019.

Projekt Udhëzimi Administrativka për qëllim përcaktimi i parimeve udhëheqëse, rregullave dhe procedurave nëpërmjet të cilave fëmijës pakujdes prindëror dhe të rriturit që i është hequr zotësia e veprimit nga gjykata, t, i ofrohet mbrojtje ligjore dhe sociale duke i vendosur ata në kujdestari si formë e mbrojtjes ligjore dhe sociale.

***2. Përshkrimi i shkurtër i çështjes***

Projekt-udhëzimi Administrativ do të adresojë këto çështje*:*

* Rregullimin e procedurave ligjore për vënien në kujdestari të fëmijës pa kujdes prindëror dhe të rriturve me heqje të zotësisë së veprimit nga gjykata;
* Roli i Organit të Kujdestarisë/Qendrës për Punë Sociale në procesin e formës së mbrojtjes së kujdestarisë për fëmijë pa përkujdesje prindëror/i braktisur; dhe të

rriturve nen kujdestari ;

* Parimet dhe të drejtat fundamentale ;
* Kushtet e përgjithshme dhe specifike/kriteret për personat qe mund të jenë kujdestar;
* Llojet e kujdestarisë ;
* Roli i Departamentit të Politikave Sociale dhe Familjes, në procesin e koordinimit dhe monitorimit të punës profesionale të Qendrës për Punë Sociale;
* Roli i Organit të Kujdestarisë/QPS, në mbikëqyrjen e formave të mbrojtjes për fëmijët dhe të rriturit nën kujdestari.
* Menaxhimi i të dhënave të fëmijëve dhe të rriturve të vënë në kujdestari.

***3. Qëllimi i Konsultimit***

Qëllimi i konsultimeve publike është marrja e opinionit të institucioneve dhe grupeve të interesit, lidhur me hartimin e Projekt Udhëzimit Administrativ për rregullimin e procedurave të vënies në kujdestari të fëmijës pa kujdes prindëror dhe të rriturit me heqje të zotësisë së veprimit nga gjykata.

Të gjitha komentet, rekomandimet, alternativat tuaja të propozuara në Projekt udhëzimin Administrativ ( MFPT) NR.XX/2021 për Kujdestari te fëmijës dhe te rriturit do ti analizojmë dhe në afatin sa më të shkurtër, do t’i inkorporojmë të projekt udhëzimin në fjalë

***4. Afati përfundimtar për dhënien e komenteve***

*Afati përfundimtar i dhënies së komenteve është pesëmbëdhjetë ditë (15) pune nga data e publikimit.*

*Komentet duhet të dorëzohen në formë elektronike në e-mail adresën:* [*Nafije.Osmani@rks-gov.net*](mailto:Nafije.Osmani@rks-gov.net)*, përmes Platformës Elektronike Online për konsultimet në pjesën ku jepen komentet e përgjithshme dhe specifike.*

Bashkëngjitur me këtë dokument, gjeni draftin e Udhëzimit Administrativ.

Ju lutemi që komentet tuaja të ofrohen sipas udhëzimeve të mëposhtme:

**Emri i Organizatës që jep komente:**

**Fushat kryesore të veprimit të Organizatës:**

**Kontaktet e Organizatës (adresa, e-maili, telefoni):**

**Data e dërgimit të komenteve:**

**Forma e kontributit është e hapur, mirëpo preferohet që komentet t’i përfshini në kuadër të tabelës në vijim:**

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | Cili është opinioni juaj lidhur me draftin aktual të Udhëzimit Administrativ? |  |  |
| **2** | Cili është opinioni i juaj lidhur me procedurën e vënies në kujdestari të fëmijës pakujdes prindëror dhe të rriturit me heqje të zotësisë së veprimit nga gjykata? |  |  |
| **3** | Cili është opinioni i juaj lidhur me llojet e kujdestarisë për fëmijë pa kujdes prindëror dhe të rriturit qe i është hequr zotësia e veprimit me vendim të gjykatës. |  |  |
| **4** | Cili është opinioni juaj lidhur me:  -kujdestarisë emergjente? |  |  |
| **5** | Cili është opinioni juaj lidhur me rolin e Organit të Kujdestarisë/Qendrës Për Punë Sociale, për çështjet e kujdestarisë? |  |  |